আবু জায়েদ আল-বালখি

**আবু জায়েদ আহমেদ ইবনে সাহল বালখি** () ছিলেন একজন পার্সিয়ান মুসলিম বহুবিদ্যাজ্ঞ, একজন ভূগোলবিদ, গণিতবিদ, চিকিৎসক, মনোবিজ্ঞানী এবং বিজ্ঞানী। তিনি ৮৫০ খ্রিস্টাব্দে বৃহত্তর খোরাসানের বলখ প্রদেশের শামিস্তিয়ানে জন্মগ্রহণ করেন। তিনি আল-কেন্দির একজন শিষ্য ছিলেন। তিনি বাগদাদে ভূতাত্ত্বিক মানচিত্রের  'বালখি বিদ্যালয়' প্রতিষ্ঠা করেন। আল-বালখিই সর্বপ্রথম মানসিক অসুস্থতার যে মনস্তাত্ত্বিক এবং শারীরবৃত্তীয় কারণ থাকতে পারে তা নির্ণয় করেছিলেন এবং তিনিই প্রথম চার ধরনের মানসিক ব্যাধির কথা উল্লেখ করেছিলেনঃ (ক) ভয় এবং উদ্বেগ; (খ) রাগ এবং আগ্রাসন; (গ) দুঃখ এবং হতাশা এবং (ঘ) আবেশ।

## জীবনী

আল-বালখি ৮৪৯ খ্রিস্টাব্দে বলখ এলাকার শামিস্তিয়ান নামক একটি ছোট গ্রামে জন্মগ্রহণ করেন, যা বর্তমানে আফগানিস্তানের অংশ। আল-কেন্দির মৃত্যুর সময়, আল-বালখি খুব অল্প বয়সে ইরাক ভ্রমণ করেন।

সেসময়ে ইসলামী সংস্কৃতি পূর্ববর্তী সভ্যতার চিহ্ন মুছে দেয়ার জন্য এবং নিজস্ব সংস্কৃতির সম্প্রসারে ব্যাপক প্রচেষ্টা চালাচ্ছিল। এই সময়টিকে কোথাও কোথাও ইসলামের স্বর্ণযুগ বলা হয়ে থাকে।

আল-বালখি জীবনের আট বছর ইরাকে কাটিয়েছেন। তাঁর শিক্ষকদের মধ্যে একজন ছিলেন বিশিষ্ট দার্শনিক আবু ইউসুফ আলকেন্দি।

তারপর তিনি বলখ-এ ফিরে আসেন এবং তিনি যে বিদ্যা অর্জন করেছিলেন তা শিক্ষা দিতে শুরু করেন। বলখ ও এর আশেপাশের অঞ্চলের শাসক আহমদ ইবনে সাহল তাকে সভার একজন লেখক/কবির পদ এবং  মন্ত্রীপদ উভয় গ্রহনের প্রস্তাব দেন, যদিও আল-বালখ প্রথম পদটাই গ্রহণ করেন এবং পরবর্তীটিকে প্রত্যাখ্যান করেন। রাজা তার সিদ্ধান্তকে গ্রহণ করলেন এবং তাকে সুন্দরভাবে পুরস্কৃত করলেন।

আল-বালখি শেষবারের মতো বলখে ফিরে আসার আগে আবার বাগদাদ গমন করেন এবং ৯৩৪ খ্রিস্টাব্দে তার মৃত্যুর আগ পর্যন্ত সেখানেই অবস্থান করেছিলেন।

## ব্যক্তিগত বৈশিষ্ট্য

আল-বালখি একজন গুরুগম্ভীর এবং নিঃসঙ্গ চরিত্রের ব্যক্তি ছিলেন, ফলে পণ্ডিতরা তার ব্যক্তিগত জীবন সম্পর্কে যথেষ্ট অবগত ছিলেন না।

তার একজন ছাত্র, আবু মুহাম্মাদ আল-হাসান ইবন আল-ওয়াজিরির মতে, আল-বালখির সারা মুখমণ্ডলে গুটিবসন্তের দাগ দিয়ে ঢাকা ছিল যার দ্বারা তিনি জীবনের একটি সময়ে আক্রান্ত হয়েছিলেন।

## কাজ

ইবনে আল-নাদিম রচিত আল-ফিহরিস্টে তাঁর সম্পর্কে বর্ণনা যে অসংখ্য বইয়ে উল্লেখ করা হয়েছে, তার মধ্যে তাকে কেউ গণিতের মহামান্য একজন এবং কেউ জ্যোতিষশাস্ত্রে তাঁর প্রত্যয়ের প্রতি মন্তব্য দিয়েছেন। তার 'ফিগারস অফ দ্য ক্লাইমেটস (সুয়ার আল-আকালিম)' মূলত ভৌগোলিক মানচিত্র বেষ্টিত। এছাড়াও তিনি চিকিৎসা ও মনস্তাত্ত্বিক বিষয়ে লিখেছেন, মাসলিহ আল-আবদান ওয়া আল-আনফুস (দেহ ও আত্মার ভরণপোষণ)।

একজন আধুনিক পণ্ডিত তার কাজের বেশিরভাগ অংশকে এভাবে বর্ণনা করেছেন "নিবিড়ভাবে গবেষণা করে তিনি ৬০টিরও বেশি বই এবং পাণ্ডুলিপি রচনা করেছেন বিভিন্ন বিষয়ের উপর, যেমনঃ ভূগোল, চিকিৎসাবিদ্যা, ধর্মতত্ত্ব, রাজনীতি, দর্শন, কবিতা, সাহিত্য, আরবি ব্যাকরণ, জ্যোতিষবিদ্যা, জ্যোতির্বিদ্যা, গণিত, জীবনী, নীতিশাস্ত্র ও সমাজবিজ্ঞানের পাশাপাশি অন্যান্য।"

## রচনাঃ ফিগারস অফ দ্য রিজিয়ন

তার রচিত ফিগারস অফ দ্য রিজিয়ন (সুয়ার আল-আকালিম) মূলত ভৌগোলিক মানচিত্র নিয়ে গঠিত। এটি তাকে বাগদাদের টেরিস্ট্রিয়াল ম্যাপিংয়ের "বালখি বিদ্যালয়" প্রতিষ্ঠার দিকে পরিচালিত করে। এই বিদ্যালয়ের ভূগোলবিদরাও অমুসলিম অঞ্চলের প্রতি সামান্য আগ্রহের পাশাপাশি মুসলিম বিশ্বের মানুষ, পণ্য এবং আঞ্চলিক প্রথা নিয়ে ব্যাপকভাবে লেখালেখি করেন।

**সাবস্টেন্সেস ফর বডিস অ্যান্ড সোলস (দেহ ও আত্মার ভরণপোষণ)**

এই পাণ্ডুলিপির দ্বিতীয় অংশটি 'সাবস্টেন্সেস ফর বডিস অ্যান্ড সোলস' নামে পরিচিত।

## মিথস্ক্রিয়া নীতি

প্রযুক্তিগত পরিভাষা এবং সাধারণ নৈতিক অর্থের মধ্যে তার ভারসাম্য পাওয়া যেতে পারে তার মনোগ্রাফে, যেখানে তিনি শরীরের উপাদান, ঋতু এবং ঐতিহ্যগত "অ-প্রাকৃতিক" স্বাস্থ্য উপাদানগুলির মধ্যে মিথস্ক্রিয়া সম্পর্কে বক্তব্য দিয়েছেন, যেমনঃ খাদ্য ও ঘুম।

## মানসিক স্বাস্থ্য এবং অসুস্থতা

ইসলামিক মনোবিজ্ঞানে, মানসিক স্বাস্থ্য এবং "মানসিক স্বাস্থ্যবিধি"-এর ধারণাগুলি আবু জায়েদ আল-বালখি দ্বারা প্রবর্তিত হয়েছিল, যিনি প্রায়শই এটিকে আধ্যাত্মিক স্বাস্থ্যের সাথে সম্পর্কিত করতেন। তার 'মাসলিহ আল-আবদান ওয়া আল-আনফুস (দেহ ও আত্মার ভরণপোষণ) গ্রন্থে তিনিই প্রথম সফলভাবে শরীর ও আত্মা উভয়ের সাথে সম্পর্কিত রোগ নিয়ে আলোচনা করেন। তিনি আধ্যাত্মিক ও মনস্তাত্ত্বিক স্বাস্থ্যের বর্ণনা দিতে 'আল-তিব্ব আল-রুহানি' শব্দটি এবং মানসিক ওষুধের বর্ণনা দিতে 'তিব্ব-আল-কালব' শব্দটি ব্যবহার করেছেন।

তিনি তার সময়ের অনেক চিকিত্সকের সমালোচনা করেছিলেন শারীরিক অসুস্থতার উপর অত্যধিক জোর দেয়ার জন্য ও মানসিক রোগীদের বা তাদের মানসিক অসুস্থতাগুলিকে অবহেলা করার জন্য এবং তিনি যুক্তি দিয়েছিলেন যে "যেহেতু মানুষের গঠন তার আত্মা এবং তার দেহ উভয় থেকেই, তাই মানুষ অস্তিত্ব তথা আত্মা এবং দেহের ইশতিবাক [অন্তর্ভুক্ত বা জড়ানো] ছাড়া সে সুস্থ থাকতে পারে না"। তিনি আরও যুক্তি দিয়েছিলেন যে যদি শরীর অসুস্থ হয়, নফস [মানসিক] তার জ্ঞানীয় ক্ষমতা ও বোধগম্যতা হারিয়ে ফেলে, তখন জীবনের কাঙ্খিত দিকগুলি উপভোগ করতে ব্যর্থ হয়" এবং "যদি নফস অসুস্থ হয়ে পড়ে, তবে শরীরিক আনন্দ হারিয়ে ফেলে এবং অবশেষে জীবনে একটি শারীরিক অসুস্থতার বিকাশ ঘটতে পারে।"

আল-বালখি মানসিক স্বাস্থ্য সম্পর্কে তার ধারণাগুলিকে মুহাম্মদ (সাঃ)-এর প্রতি আরোপিত কোরানের আয়াত এবং হাদিসগুলিতে খুঁজে পেয়েছেন, যেমনঃ

"তাদের অন্তর ব্যধিগ্রস্থ।"

— আল-কোরআন ২:১০

"সত্যিই, দেহের মধ্যে একটি মাংসের টুকরো আছে এবং যখন এটি কলুষিত হয় তখন পুরো শরীরটি কলুষিত হয় এবং যখন এটি সুস্থ থাকে তখন শরীর সুস্থ থাকে। প্রকৃতপক্ষে এটি হল ক্বলব [হৃৎপিণ্ড]।"

-  সহীহ আল-বুখারী, কিতাব আল-ইমান

"নিশ্চয়ই আল্লাহ তায়ালা তোমাদের চেহারা বা ধন-সম্পদ বিবেচনা করেন না, বরং তিনি তোমাদের অন্তর ও তোমাদের কাজ বিবেচনা করেন।"

—  মুসনাদে আহমাদ ইবনে হাম্বল, নং ৮৭০৭

## জ্ঞানগত এবং চিকিৎসা মনোবিজ্ঞান এবং জ্ঞানগত থেরাপি

আবু জায়েদ আল-বালখিই প্রথম যিনি নিউরোসিস এবং সাইকোসিসের মধ্যে পার্থক্য করেছিলেন এবং এই শ্রেণীবদ্ধ ব্যাধিগুলির প্রতিটির চিকিৎসার জন্য স্নায়বিক ব্যাধি এবং অগ্রগামী জ্ঞানগত থেরাপিকে শ্রেণীবদ্ধ করেছিলেন। তিনি নিউরোসিসকে চারটি মানসিক ব্যাধিতে শ্রেণীবদ্ধ করেছেন: (ক) ভয় এবং উদ্বেগ, (খ) রাগ এবং আগ্রাসন, (গ) দুঃখ এবং বিষণ্ণতা এবং (ঘ) আবেশ। তিনি আরও তিন ধরনের বিষণ্ণতাকে শ্রেণীবদ্ধ করেছেন: (ক) স্বাভাবিক বিষণ্ণতা বা দুঃখ (huzn), শরীরের ভেতর থেকে উদ্ভূত অন্তর্নিহিত বিষণ্ণতা এবং শরীরের বাইরে থেকে উদ্ভুত প্রতিক্রিয়াশীল ক্লিনিক্যাল বিষণ্ণতা। তিনি আরও লিখেছেন যে, একজন সুস্থ ব্যক্তির সবসময় অপ্রত্যাশিত মানসিক বিস্ফোরণের ক্ষেত্রে, তার মনের মধ্যে সুস্থ চিন্তাভাবনা এবং অনুভূতি রাখা উচিত যেভাবে অপ্রত্যাশিত শারীরিক জরুরি অবস্থার জন্য এবং প্রাথমিক চিকিৎসার জনয় ওষুধ কাছাকাছি রাখা হয়। তিনি বলেছিলেন যে সুস্বাস্থ্যের জন্য মন এবং শরীরের মধ্যে ভারসাম্য প্রয়োজন এবং উভয়ের মধ্যে ভারসাম্যহীনতা অসুস্থতার কারণ হতে পারে। আল-বালখি পারস্পরিক নিষেধাজ্ঞার ধারণাও (reciprocal inhibition/আল-ইলাজ বি আল-দিদ) প্রবর্তন করেছিলেন, যা প্রায় এক হাজার বছর পরে ১৯৬৯ সালে জোসেফ ওলপে দ্বারা পুনরায় প্রবর্তিত হয়েছিল।

## সাইকোফিজিওলজি এবং সাইকোসোমেটিক মেডিসিন/ওষুধ

মুসলিম চিকিৎসক আবু জায়েদ আল-বালখি ছিলেন সাইকোথেরাপি, সাইকোফিজিওলজি এবং সাইকোসোমেটিক মেডিসিনের পথিকৃৎ। তিনি স্বীকার করেছিলেন, যে শরীর এবং আত্মা উভয়ই সুস্থ বা অসুস্থ কিংবা ভারসাম্যময় বা ভারসাম্যহীন হতে পারে এবং মানসিক অসুস্থতার মানসিক এবং/অথবা শারীরবৃত্তীয় উভয় কারণ থাকতে পারে। তিনি লিখেছিলেন যে শরীরের ভারসাম্যহীনতার ফলে জ্বর, মাথাব্যথা এবং অন্যান্য শারীরিক রোগ হতে পারে, যেখানে আত্মার ভারসাম্যহীনতার ফলে রাগ, উদ্বেগ, দুঃখ এবং অন্যান্য মানসিক উপসর্গ দেখা দিতে পারে।

## বিষণ্ণতা

আল-বালখি দুই ধরনের বিষণ্ণতার কথা বলেছেনঃ

ক) একটি সৃষ্ট হয় পরাজয় বা ব্যর্থতার মতো কারণে, যা বাহ্যিক পদ্ধতি (যেমনঃ প্ররোচনামূলক কথা বলা, প্রচার এবং পরামর্শ দেওয়া) এবং অভ্যন্তরীণ পদ্ধতি (যেমনঃ অভ্যন্তরীণ চিন্তাভাবনা এবং জ্ঞানের বিকাশ যা ব্যাক্তিকে পরিত্রাণ পেতে সহায়তা করে), তথা উভয়ের মাধ্যমে মানসিকভাবে চিকিৎসা করা যেতে পারে এবং

খ) অন্যটি অজানা কারণে সৃষ্ট যেমনঃ কোন দুঃখ-যন্ত্রণার আকস্মিক বেদনা, যা সর্বদা জাগ্রত থাকে, পীড়িত ব্যক্তিকে কোনো শারীরিক কার্যকলাপ থেকে বা কোনো সুখ থেকে বিরত রাখে বা কোনো আনন্দ উপভোগ করতে বাধা দেয়।

তিনি মনে করেছিলেন যে এটি শারীরবৃত্তীয় কারণ (যেমনঃ রক্তের অপরিষ্কার প্রক্রিয়া) এবং ওষুধ সেবনের মাধ্যমে শারীরিক  চিকিৎসা করা যেতে পারে। তিনি মানসিক ব্যাধিগুলির সাথে শারীরিক ব্যাধিগুলির মধ্যে তুলনাও লিখেছিলেন এবং দেখিয়েছিলেন যে কীভাবে তাদের মধ্যে কিছু মিথস্ক্রিয়া দ্বারা মনোদৈহিক ব্যাধি হতে পারে।

## ফোবিয়াস

আবু জায়েদ আল-বালখি প্রাথমিকভাবে ৯ম শতাব্দীতে ফোবিয়া সম্পর্কে লিখেছিলেন, যাকে 'ফাজা' নামে অভিহিত করেছিলেন। আজ পর্যন্ত, এটি একইভাবে সংজ্ঞায়িত করা হয়েছে যেভাবে আল-বালখি দ্বারা বর্ণিত হয়েছিল। আল-বালখি এই ব্যাধিটিকে একটি চরম ধরনের ভয় হিসাবে বর্ণনা করেছেন যার ফলে শরীরে রক্তের গভীরতা বৃদ্ধির কারণে একজন ব্যক্তির উদ্বেগের মাত্রা বেড়ে যায়। এটি ব্যক্তিকে নড়বড়ে এবং দিশেহারা করে ফেলে, সময়মতো সঠিক সিদ্ধান্ত নিতে বাধা দেয়। ওষুধ সেবন বা রক্তের গতিপথের সাথে এগিয়ে যাওয়ার পরিবর্তে, যা একজন ব্যক্তিকে সাহায্য করার সাধারণ পদ্ধতি ছিল, তিনি ভয়ের কারণ বস্তু বা পরিস্থিতির সাথে ধীরে ধীরে প্রভাবাধীন করার পরামর্শ দেন। এই কৌশলটি 'রেয়াদাত আল-নাফস' নামে পরিচিত ছিল।

## ওসিডি (অবসেসিভ-কম্পালসিভ ডিসঅর্ডার)

আল-বালখি ওসিডিকে অন্যান্য ধরনের মানসিক অসুস্থতা থেকে বিভেদ করেছেন।

## ভীতি ব্যবস্থাপনা

এর কারণ সম্পর্কে ধারণা

আল-বালখি একটি উক্তিতে বর্ণনা করেছেন যে, "অধিকাংশ আতঙ্ক আসে ভীতির পূর্বাভাস থেকে" এবং উদ্বেগের সঠিক প্রকৃতি সম্পর্কে অবহিত এবং বাস্তববাদী হওয়ার জন্য।

## এক্সপোজার থেরাপি

তিনি 'বারবার নিজের শ্রবণশক্তি এবং দৃষ্টিশক্তিকে ক্ষতিকারক জিনিসের কাছে প্রকাশ করতে বাধ্য করা' এবং 'যে জিনিসটির প্রতি এর ভীতির কারন তার কাছে বারবার এগিয়ে যাওয়া, যতক্ষণ না এটি অভ্যস্ত এবং ভয়হীন হয়ে যায়'।

## মূল আবেগ

আল-বালখি লিখেছেন যে, উদ্বেগ ও যন্ত্রণা সমস্ত ক্ষতিকারক মানসিক উপসর্গের মূলে ছিল (যেমনঃ রাগ) এবং সুখ ও আনন্দ হল সমস্ত ইতিবাচক মানসিক অবস্থার মূল কারণ (যেমনঃ প্রশান্তি, আনন্দ এবং সুখ)।

## যৌন বৈশিষ্ট্য

যদিও যৌনতার বিষয়টি বর্তমানে আরও ব্যাপকভাবে আলোচিত হয়ে থাকে, আল-বালখি বিষয়টিকে সেসময় বিশদভাবে অন্বেষণ করেছেন, বিশেষতঃ বিভিন্ন যৌন বৈশিষ্ট্য এবং একজন ব্যক্তির উপর সেগুলির প্রভাব। একটি সুনির্দিষ্ট কথাবার্তা যা তিনি তার গ্রন্থে উল্লেখ করেছেন, তা হল নিজেকে বিরত থাকা। এর মাধ্যমে, একজন ব্যক্তি নিজেকে শারীরিক অসুস্থতার শিকার করে, যেহেতু তার দ্বারা এই কাজটিকে "অপ্রাকৃতিক" বলে মনে করা হয়। তিনি যৌন পুরুষত্বের চিকিৎসার উপায় হিসাবে একটি নির্দিষ্ট খাদ্যাভ্যাস এবং ওষুধ গ্রহণের এমন পরামর্শ দিয়েছেন যেখানে অতিরিক্ত যৌনতা পুরুষত্বহীনতা ঘটায় বলে বিশ্বাস করা হয়।

## রাজনীতি

১০ম শতকের আল-তাওহিদীর রচনার একটি সংগ্রহে দেখা যায়, আল-বালখি রাজনীতিকে একটি শিল্প হিসাবে বর্ণনা করেছেন, যার লক্ষ্য একটি দেশের উত্থানে অবদান রাখা। তদুপরি, তিনি পাঁচটি পৃথক উৎস উল্লেখ করেছেন যা রাজনীতির সামগ্রিক ফলাফলে ভূমিকা রাখে। এর মধ্যে রয়েছে প্রজাদের দেখভালের জন্য সঙ্গতিপূর্ণ বাস্তব কারণ, জনগণের সামগ্রিক কল্যাণের জন্য সরকারি ভূমিকা, চালিকা শক্তি হিসাবে "প্রজাদের বিষয়ে শাসকের উদ্বেগ", জনসাধারণের সম্পদ অক্ষুণ্ণ রাখতে উদ্দেশ্যমূলক কল্যাণ এবং সেইসাথে লক্ষ্য অর্জনে করার জন্য "উস্কানি এবং ভীতিপ্রদর্শন" করার সম্পূরক কারণ।

## তথ্যসূত্র

ই. এডসন এবং এমিলি স্যাভেজ-স্মিথ, কসমসের মধ্যযুগীয় দৃশ্য, পৃ. ৬১-৩, বোদলেিয়ান লাইব্রেরি, অক্সফোর্ড বিশ্ববিদ্যালয়

Biesterfeldt, Hans Hinrich (2011),"Al-Balkhī, Abu Zayd", Lagerlund, Henrik (ed.), Encyclopedia of Medieval Philosophy, Dordrecht: Springer Netherlands, pp.&nbsp;139–141, doi. 139–141,doi.978-1-4020-9729-4_73,আইএসবিএন 978-1-4020-9729-4, সংগৃহীত ২০২১-১২-১৫

ফাউন্ডেশন, এনসাইক্লোপিডিয়া ইরানিকা। "এনসাইক্লোপিডিয়া ইরানিকাতে স্বাগতম"।iranicaonline.org।

জায়েদ আল-বালখি কে ছিলেন মালিক বদ্রি, আত্মার ভরণপোষণের ভূমিকা, গুটেনবার্গ প্রেস

আল-বালখি, আবু যায়েদ; বদ্রী, মালিক (২০১৩),"আবু যায়দ আল-বালখি কে ছিলেন?",আবু জায়েদ আল বালখির আত্মার ভরণপোষণ, নবম শতাব্দীর একজন চিকিৎসকের জ্ঞানীয় আচরণের থেরাপি, ইসলামিক চিন্তাধারার আন্তর্জাতিক ইনস্টিটিউট, পৃষ্ঠা ১-৭, doi:10.2307/j.ctvh4zfhk.4,JSTORj.f.v.4.2. -12-15

মালিক বদ্রি, আবু জায়েদ আল-বালখির আত্মার ভরণ-পোষণ: নবম শতাব্দীর একজন চিকিত্সকের জ্ঞানীয় আচরণ থেরাপি, ইন্টারন্যাশনাল ইনস্টিটিউট অফ ইসলামিক থট (IIIT) (2013), পৃ. ১

নুরদীন দেউরাসেহ এবং মানসর আবু তালিব (2005), "ইসলামিক চিকিৎসা ঐতিহ্যে মানসিক স্বাস্থ্য",দ্য ইন্টারন্যাশনাল মেডিকেল জার্নাল 4(2), পৃ. ৭৬-৭৯।

আম্বার হক (২০০৪), "ইসলামিক দৃষ্টিকোণ থেকে মনোবিজ্ঞান: প্রারম্ভিক মুসলিম পণ্ডিতদের অবদান এবং সমসাময়িক মুসলিম মনোবিজ্ঞানীদের প্রতি চ্যালেঞ্জ",ধর্ম ও স্বাস্থ্যের জার্নাল 43(4): 357-377 [362]

আওয়াদ, রানিয়া; আলী, সারা (১৫ জুলাই, ২০১৫)। "আল-বালখির ৯ম শতাব্দীর গ্রন্থে অবসেশনাল ডিসঅর্ডার: শরীর ও আত্মার ভরণপোষণ" । জার্নাল অফ অ্যাফেক্টিভ ডিসঅর্ডার। 180 : 185-189। doi : 10.1016/j.jad.2015.03.003 – ScienceDirect এর মাধ্যমে।

আত্মার ভরণ-পোষণ, আল-বালখি, গুটেনবার্গ প্রেস, p ৪৫

আত্মার ভরণ-পোষণ, আল-বালখি, গুটেনবার্গ প্রেস, p ৪৯

আত্মার ভরণ-পোষণ, আল-বালখি, গুটেনবার্গ প্রেস, p৩৭

## তথ্যসূত্র
এমজে ডি গোয়েজে : "ডাই ইস্তাখরি-বালখি ফ্রেজ" (জেইটস্ক্রিফ্ট ডার ডয়েচেন মরজেনল্যান্ডিসেন গেসেলশ্যাফ্ট, ভলিউম ২৫, ৪২-৫৮, ১৮৭১)।

H. Suter: Die Mathematiker und Astronomen der Araber (২১১, ১৯০০)।

বসওয়ার্থ, সিই; আসিমভ, এমএস, এডস। (২০০৩)। মধ্য এশিয়ার সভ্যতার ইতিহাস, চতুর্থ খণ্ড। কৃতিত্বের বয়স: ৫০ খ্রিস্টাব্দ থেকে পনের শতকের শেষ পর্যন্ত। দিল্লি: মতিলাল বেনারসিদাস পাবলিকেশন্স। পি. ৭৪৫. আইএসবিএন 9788120815964.

## বহিঃসংযোগ
* ইরানিকাতে ডব্লিউএম ওয়াটের আবু জায়েদ বালখীর জীবনী

বিষয়শ্রেণী:৯ম শতাব্দীর ইরানি গণিতবিদ
বিষয়শ্রেণী:মধ্যযুগীয় চিকিৎসক
বিষয়শ্রেণী:মধ্যযুগীয় ভূগোলবিদ
বিষয়শ্রেণী:১০ম শতাব্দীর ইরানি গণিতবিদ
বিষয়শ্রেণী:৮৫০-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:ইসলামি মনোবিজ্ঞান